Технология 11 : 15 1930 Фото : 1news.uz Россия автомобиль саноатидаги янги Lada Vesta ва Lada Xray моделлари Марказий Осиё мамлакатларига экспорт қилиниши мумкин . Машиналар Ўзбекистон , Тожикистон ва минтақанинг бир қатор бошқа давлатларига Қозоғистондаги ' Азия - Авто ' корхонаси орқали етказиб берилиши кўзда тутилган . ' Колеса.ру ' порталининг хабар беришича , автомобиллар Уст - Каменогорскда жойлашган ' Азия - Авто ' заводида йиғилмоқда . Қозоғистон корхонаси вакилларининг сўзларига кўра , Lada автомобилларини 2017 йилда 10 минг нусхада чиқариш режалаштирилган . Маълумотларга кўра , Тожикистонга ' АвтоВАЗ'дан ташқари Ravon бренди ҳам етказиб берилиши мумкин . Эслатиб ўтамиз , Ўзбекистон бош вазири ўринбосари Рустам Азимов бошчилигидаги катта ҳукумат делегацияси Тожикистон пойтахти Душанбе шаҳрига 26 декабрь куни ташриф буюради . Ушбу ташриф чоғида бу масала юзасидан ҳам аниқлик киритилиши эҳтимолга яқин .